154 Filii Dei

Probantur per multa.

Primo, per similitudinis expressionem. Nam filius dicitur quasi[[1]](#endnote-1) fit ut ille, id est, quia similis est <~~gerit~~> parenti, uel quia loquitur ut pater, uel quia simili modo se gerit. Sed Deus suauis est in loquendo. In cuius signum cum passiones leguntur in ecclesia dictum Christi pronunciatur sub humili voce, Can. 2[:14]: *Vox tua dulcis*.

¶ Item, Deus est sanctus in opere. Ideo, qui talis est sic ut ille ergo filius, [1] Joan. 3[:1]: *Videte qualem caritatem dedit nobis Pater, ut filii Dei.* Pocius dicitur filius illius animalis cuius /f. 44vb/ similitudinem Dei <pocius dicitur filius illius animalis cuius similitudinem> in moribus gerit, ut si sit rapax lupi uel leonis dicatur filius et ita de ceteris bestiis, Eccle. 2[:15]: *Dixi in corde meo*, de filiis hominum ut probaret eos Deus ut ostenderet similes esse bestiis in cuius figura vidit Joannes, Apoc. 13[:1-2]: Antichristum in forma cuiusdam bestie cuius corpus similis *erat pardo*, propter varietatem <~~et os~~> peccatorum, *et pedes* erant similes *pedes ursi*, propter rapacitatem, *et os eius* simile ori *leonis*, propter verba elata.

¶ Item, in signum huius Nabugodonosor mutatus est in bestiam propter sua peccata, Dan. 4[:30]. Psal. [48:13]: *Homo, cum in honore esset, non intellexit. Comparatus est* <vnum> *[jumentis insipientibus]*. Vnde notandum est hic quod ita est de Deo et filiis, scilicet, sicut de Ave et puellis suis. Nam pulli cum producti fuerint ad pubertatem relictis parentibus auolant, sic homines Deum relingunt, Ysai. 1[:2]: *Filios enutrivi, et exaltavi; ipsi autem spreverunt me*.

Secundo, probamur filii propter facilem dilecti condonacionem vnumquamque naturaliter est propicium sue carni, sed filius est caro patris, ergo pater erit propicius filio, sed nos caro Deo sumus, Judic. 9[:2]: *Os vestrum et caro vestra sum* <sum>. Ergo propicius erit, Psal. [102:13]: *Quomodo miseretur pater filiorum, misertus est Dominus*.

¶ Cum, ergo, misericordia sit pro bono paternitatis et filiacionis quia nemo suspendent filium proprium pro dilecto et nobis penitentibus facile miseretur Deus. Ergo, filii eius probamur [1] Paralip. 17[:13]: *Ego ero ei in patrem, et ipse [erit] mihi in filium. Misericordiam* autem *auferam ab eo*.

Tercio, probamur filii propter eius benignam correpcionem. Nam filius cum delinquit cum virga corripitur, sed seruus cum maculo et merces eius subtrahitur, Prou. 13[:24]: *Qui parcit virge filium odit*, etc., sic nos cum delinquimus in firmitatibus et iacturis. Rex tanquam paruis virgis regula pene eterne et subtractione glorie percellentur, Sap. 12[:19]: *Bone spei fecisti filios tuos, quoniam judicans das locum [in peccatis] penitentie*, etc. Heb. 12[:6]: *Flagellat* Deus *omnem filium, quem recipit*.

1. quasi ] *corr*. quia F.128. [↑](#endnote-ref-1)